চীনের উপর থেকে শুল্ক কমানো হবে! ঘোষণা ট্রাম্পের

ওয়েব ডেস্ক : শুল্কযুদ্ধের মাঝে দক্ষিণ কোরিয়ায় (South Korea) বৈঠক করলেন মার্কিন প্রেসিডেন্ট ডোনাল্ড ট্রাম্প (Donald Trump) এবং চীনের প্রেসিডেন্ট শি জিনপিং (Xi Jinping)। দু’ঘন্টা ধরে এই বৈঠক চলে দুই রাষ্ট্র নেতার মধ্যে। এর পরেই ট্রাম্প জানান, এক বছরের জন্য দুই দেশের মধ্যে চুক্তি স্বাক্ষরিত হয়েছে। পাশপাশি চীনের উপর থেকে ১০ শতাংশ শুল্ক কমানো হবে বলে সিদ্ধান্ত নেওয়া হয়েছে।

এই বৈঠকের পর ট্রাম্প (Trump) সংবাদিকদের মুখোমুখি হয়ে বলেছেন, দুই রাষ্ট্রনেতার মধ্যে দারুন বৈঠক হয়েছে। দু’জনেই ফেন্টানাইল উৎপাদন রোধে একমত হয়েছি। চীন (China) আবার আমেরিকা (America) থেকে সোয়াবিন কেনা শুরু করবে বলে জানিয়েছেন তিনি। ট্রাম্প আরও জানিয়েছেন, চীনের উপর থেকে তারা শুল্ক ৫৭ শতাংশ থেকে কমিয়ে ৪৭ শতাংশ করবে।

আরও খবর : ফের কড়া নিয়ম আমেরিকায়! সমস্যায় পড়বেন ভারতীয়রা

পাশপাশি, দুই দেশের মধ্যে বিরল খনিজ পদার্থ (Rare minerals) নিয়েও চুক্তি হয়েছে। যার মেয়াদ একবছর। এই চুক্তির ফলে আগামী একবছর আমেরিকাকে বিরল খনিজ রফতানি করবে চীন। এমনটাই জানিয়েছেন ট্রাম্প। তিনি আরও জানিয়েছে, এ নিয়ে দ্রুত বিস্তারিত তথ্য জানানো হবে। এছাড়া আগামী বছরের এপ্রিল মাসে তিনি আবার আসতে চলেছেন চীন সফরে। পাশপাশি শি জিনপিংও আমেরিকা সফরে যাবেন বলে জানিয়েছেন মার্কিন প্রেসিডেন্ট।

উল্লেখ্য, চীনকে (China) শিক্ষা দিতে তাদের উপর শুল্ক চাপিয়েছিলেন মার্কিন প্রেসিডেন্ট ডোনাল্ড ট্রাম্প (Donald Trump)। তার পরেই চীনের তরফে বিরল খনিজ রফতানির উপর কঠোর নিষেধাজ্ঞা জারি করা হয়। ০.১ শতাংশের বেশি এই খনিজ রফতানি করতে গেলে সরকারের অনুমতি নিতে হবে বলে জানিয়েছে বেজিং। মূলত অত্যাধুনিক অস্ত্র তৈরির ক্ষেত্রে এই বিরল খনিজ ব্যবহার করা হয়ে থাকে। আর এই খনিজ সব থেকে বেশি রয়েছে চীনের (China) কাছে। তাদের কাছে রয়েছে ৪৪ মিলিয়ন মেট্রিক টন। তার পরেই ব্রাজিলের কাছে রয়েছে ২১ মিলিয়ন মেট্রিক টন। ভারতের কাছে রয়েছে ৬.৯ মিলিয়ন মেট্রিক টন। তবে চীন বিশ্বের ৭০% বিরল খনিজ খনন এবং ৯০ শতাংশের বেশি প্রক্রিয়াকরণ নিয়ন্ত্রণ করে। যার ফলে বিপাকে পড়েছিল আমেরিকা।